rejauldu/bengali-wikipedia huggingface dataset:
খার্সিয়া () ভারতের ছত্তিসগড় রাজ্যের রায়গড় জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৫ মিটার (৮০৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে খার্সিয়া শহরের জনসংখ্যা হল ১৭,৩৮৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে খার্সিয়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
জিম্বাবুয়ে ক্রিকেট দল ১-১২ ডিসেম্বর, ২০১০ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিরুদ্ধে ৫টি একদিনের আন্তর্জাতিকে অংশ নেয়।http://www.espncricinfo.com/bangladesh-v-zimbabwe-2010/content/series/486517.html?template=fixtures   প্রস্তুতিমূলক খেলা    দলের সদস্য   একদিনের আন্তর্জাতিক   সাকিব আল হাসান (অঃ)  আব্দুর রাজ্জাক  ইমরুল কায়েস  জুনায়েদ সিদ্দিকী  মাহমুদুল্লাহ রিয়াদ  মাশরাফি বিন মর্তুজা  মোহাম্মদ আশরাফুল  মুশফিকুর রহিম (উইঃ)  নাঈম ইসলাম  নাজমুল হোসেন  রকিবুল হাসান  রুবেল হোসেন  শফিউল ইসলাম  সোহরাওয়ার্দী শুভ  তামিম ইকবাল এলটন চিগুম্বুরা (অঃ)  রায়ান বাটারওর্থ  রেজিস চাকাভা  চামু চিভাভা  গ্রেইম ক্রিমার  কিথ দাবেঙ্গা  ক্রেগ আরভিন  হ্যামিল্টন মাসাকাদজা  শিঙ্গিরাই মাসাকাদজা  কিগান মেথ  ক্রিস্টোফার এমপফু  রে প্রাইস  তাতেন্দা তাইবু  ব্রেন্ডন টেলর  প্রসপার উতসেয়া   ওডিআই সিরিজ   ১ম ওডিআই    ২য় ওডিআই    ৩য় ওডিআই    ৪র্থ ওডিআই    ৫ম ওডিআই    পরিসংখ্যান    তথ্যসূত্র   বিষয়শ্রেণী:২০১০-এ জিম্বাবুয়ের ক্রিকেট বিষয়শ্রেণী:২০১০-১১ আন্তর্জাতিক ক্রিকেট প্রতিযোগিতা বিষয়শ্রেণী:জিম্বাবুয়ে ক্রিকেট দলের বাংলাদেশ সফর বিষয়শ্রেণী:২০১০-এ জিম্বাবুয়ীয় ক্রীড়া বিষয়শ্রেণী:২০১০-এ বাংলাদেশী ক্রিকেট বিষয়শ্রেণী:২০১০-এ বাংলাদেশী ক্রীড়া বিষয়শ্রেণী:২০০০-০১ থেকে বাংলাদেশের ক্রিকেট মৌসুম
আহমদ আল-রিফাইয়ের সমাধি যা দরগাহ সৈয়দ আহমদ কবির রিফাই নামেও পরিচিত। এটি ইরাকের মায়সান প্রদেশের আল-রিফাই জেলায় অবস্থিত। যা রিফাই তরিকার প্রতিষ্ঠাতা আহমদ আল-রিফাই এর নামানুসারে নির্মাণ করা হয়।   ইতিহাস  এটি আহমদ আল-রিফাইয়ের মাজার হিসেবে নির্মিত হয়েছিলো, তবে ভবনটির ইতিহাস সম্পর্কে খুব বেশি কিছু জানা যায়নি। ভবনটির প্রাচীনতম ইতিহাসগুলির মধ্যে একটি হলো ১৩২৬ সালে মুসলিম ভ্রমণকারী ইবনে বতুতা সমাধিটি পরিদর্শন করেছিলেনইবনে বতুতা, ৫ম অধ্যায় (ইরাক), ১৮২৯ সালের রেভারেন্ড স্যামুয়েল লি'স এর অনুবাদ। কার্নেগি মেলন বিশ্ববিদ্যালয়ের সংরক্ষণাগার থেকে। এবং তত্ত্বাবধায়ক শায়খ আহমদ কাওজাকের সাথে দেখা করেছিলেন, যিনি আহমদ আল-রিফাইয়ের বংশধর ছিলেন। তিনি মাজারটিকে একটি হলওয়ে হিসাবে বর্ণনা করেছিলেন। এবং বহু বছর পর, উসমানীয় সাম্রাজ্যের সুলতান দ্বিতীয় আবদুল হামিদ ধর্মীয় কমপ্লেক্সটি পুনরুদ্ধারের আদেশ দিয়েছিলেন।   স্থাপত্য  ভবনের প্রধান প্রবেশপথটি দুটি সমন্বিত খিলান দ্বারা বেষ্টিত। উঠোনের সামনে মাজারের ডানে ও বামে কক্ষ রয়েছে। মাজারের প্রধান দরজাটি স্টিলের তৈরি। আহমদ আল-রিফাইয়ের কবর মাজার কক্ষের মাঝখানে সেগুন কাঠের তৈরি একটি কাঠের জারিহের নীচে এবং ব্রোঞ্জের জাল দিয়ে জড়ানো রয়েছে। মাজারের দেয়ালগুলি ইতালীয় অ্যালাবাস্টার দিয়ে লেপা। এবং এখানে হাদ্রা কক্ষের আয়তন ১০ বর্গ মিটার।   আরও দেখুন   আল-রিফাই মসজিদ  ইরাকের মসজিদের তালিকা   তথ্যসূত্র   বিষয়শ্রেণী:ইরাকের সমাধি
পল জন রোয়েন (জন্ম ১১ মে ১৯৫৫) একজন ব্রিটিশ লিবারেল ডেমোক্র্যাট রাজনীতিবিদ। তিনি ২০০৫ থেকে ২০১০ সালের সাধারণ নির্বাচন পর্যন্ত রচডেলের সংসদ সদস্য (এমপি) ছিলেন, যখন তিনি লেবার পার্টির প্রার্থী সাইমন ড্যাঙ্কজুকের কাছে পরাজিত হন।   সংসদীয় কর্মজীবন  রোয়েন ২০০১ সালের সাধারণ নির্বাচনে রচডেল আসনে প্রতিদ্বন্দ্বিতা করেছিলেন এবং ২০০৫ সালে প্রায় ৪০০ ভোটে আসনটিতে জয়লাভ করেছিলেন; এটি লিবারেল ডেমোক্র্যাটদের জন্য আসনটি পুনরুদ্ধার করে যেহেতু তারা ১৯৯৭ সালে আসনটি হারায়।  হাউস অফ কমন্সে তিনি ওয়ার্ক এবং পেনশনের জন্য একজন লিবারেল ডেমোক্র্যাট মুখপাত্র হয়েছিলেন, এর আগে তিনি অক্ষমতার বিষয়ে কাজ করেছিলেন।  তিনি বেভারিজ গ্রুপের সদস্য।About us  - The Beveridge Group 2007-10-28   সংসদের বাইরে  রোয়েন হলেন ম্যানকাইন্ড ইনিশিয়েটিভের গার্হস্থ্য সহিংসতা দাতব্যের গ্রেটার ম্যানচেস্টার শাখার পৃষ্ঠপোষক।  তিনি কোরিনিয়া নামক একটি উগান্ডার সম্পত্তি কোম্পানির একজন বেতনভুক্ত পরিচালকও।   ব্যক্তিগত জীবন  রোয়েন তার ওয়েবসাইটে তালিকা করে যে তিনি পাহাড়ে হাঁটা, ভ্রমণ এবং পড়া পছন্দ করেন।About Paul Rowen  - paulrowen.co.uk  তিনি একজন রোমান ক্যাথলিক অনুশীলনকারী।"Its primary example was the Rochdale constituency in the May general election – when a non-religious politician ... was defeated by a pro-life Catholic, Paul Rowen" ()   তথ্যসূত্র   বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
খান বাহাদুর আবদুল করিম (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ।খান বাহাদুর আবদুল করিম, বাংলাপিডিয়া  জন্ম আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন।  শিক্ষাজীবন পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।  কর্মজীবন আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন।  তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন।  আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন।  মৃত্যু আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন।  তথ্যসূত্র  বিষয়শ্রেণী:১৮৭৩-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:ঢাকা মোহসিনীয়া মাদ্রাসার প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিশোরগঞ্জ জেলার আইনজীবী
আদরের জামাই শাহাদাত হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।  ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।   কাহিনি সংক্ষেপ  শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারণে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।   অভিনয়    শাকিব খান - মোঃ সাজেদুর রহমান সাজু, আদরের জামাই  অপু বিশ্বাস - গহনা চৌধুরী  নিপুণ আক্তার  মিশা সওদাগর - মিনহাজ সাউদ  সাদেক বাচ্চু - আসলাম চৌধুরী  রেহানা জলি - মমতা হাফিজ, সাজুর মা  কাবিলা - কুতুব  নাসরীন  সেলিম  শিউলি  যুবরাজ  স্বপ্না  জামিলুর রহমান শাখা   সঙ্গীত  আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।   গানের তালিকা    পুরস্কার ও মনোনয়ন  মেরিল-প্রথম আলো পুরস্কার  মনোনীত:''' শ্রেষ্ঠ চলচ্চিত্র অভিনেতা (সমালোচক) - শাকিব খান  মনোনীত:''' শ্রেষ্ঠ চলচ্চিত্র অভিনেত্রী (সমালোচক) - নিপুণ আক্তার   তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের হাস্যরসাত্মক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলাদেশী কমেডি চলচ্চিত্র বিষয়শ্রেণী:শাহদাৎ হোসেন লিটন পরিচালিত চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১১-এর হাস্যরসাত্মক চলচ্চিত্র
মাইকে রোকা দে অলিভেইরা (; জন্ম: ১০ নভেম্বর ১৯৯২; মাইকে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন মাইকে রোকা দে অলিভেইরা ১৯৯২ সালের ১০ই নভেম্বর তারিখে ব্রাজিলের কারানিয়োলায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
সঞ্জয় বন্দ্যোপাধ্যায় (জন্ম ১লা সেপ্টেম্বর ১৯৫৪) একজন বাঙালি হিন্দুস্তানী ধ্রুপদী সেতার বাদক। তিনি মূলত রাধিকা মোহন মৈত্র এবং বিমলেন্দু মুখার্জির শিষ্য। তাঁর সেতার বাদন বেশ কিছু ঘরানার এক অনন্য সংশ্লেষণ। এর মধ্যে আছে সেনিয়া-শাহজেহানপুর, রামপুর-সেনিয়া এবং ইটাওয়ার ঘরানা।  কর্মজীবন সঞ্জয় বন্দ্যোপাধ্যায় ভারতের কলকাতার রবীন্দ্রভারতী বিশ্ববিদ্যালয়ের যন্ত্র সঙ্গীত বিভাগের "ওস্তাদ আল্লাউদ্দিন খান চেয়ার" এর জন্য অধ্যাপক পদ অলঙ্কৃত করেছেন। তিনি, এস. এম. ঠাকুর সেন্টার অফ ডকুমেন্টেশন অ্যান্ড রিসার্চ অফ ল্যাঙ্গুইশিং অ্যান্ড অবসোলেসেন্ট মিউজিক্যাল ইন্সট্রুমেন্টস এর পরিচালন সমিতিতে আছেন। এই কেন্দ্রটি অপ্রচলিত, লুপ্তপ্রায় বাদ্যযন্ত্রের সাহায্য নিয়ে বিশ্বের নৃতাত্ত্বিক মানচিত্র করার জন্য তৈরি করা হয়েছে। প্রকল্পটি বিশ্বজুড়ে নানা পণ্ডিতদের সহায়তায় চলবে।  বন্দ্যোপাধ্যায়, ২০০৫ সালের অক্টোবরে, আরবানা-শ্যাম্পেন অঞ্চলে  জর্জ এ মিলার পরিদর্শক অধ্যাপক  হিসাবে ইলিনয় বিশ্ববিদ্যালয় পরিদর্শন করেছিলেন। একই বছর তিনি কানাডার অ্যাডমন্টনের আলবার্টা বিশ্ববিদ্যালয়ে ডিস্টিঙ্গুইশড ইন্ডিয়া ফোকাস ভিজিটরহিসাবেও গিয়েছিলেন। তিনি ২০০৮ সালে মার্কিন যুক্তরাষ্ট্রের কলোরাডো স্প্রিংস এ ইউনিভার্সিটি অফ কলোরাডো এবং ২০০৯ সালে শিকাগো বিশ্ববিদ্যালয়ে (মার্কিন যুক্তরাষ্ট্র) আবাসী শিল্পী হিসাবে পরিদর্শন করেছিলেন। ২০০৮ সালে আমস্টারডাম বিশ্ববিদ্যালয়ের আন্তর্জাতিক সম্মেলনে একটি প্রবন্ধ উপস্থাপনের জন্য তাঁকে বিশেষভাবে আমন্ত্রণ জানানো হয়েছিল।  বন্দ্যোপাধ্যায় দিল্লি বিশ্ববিদ্যালয়ের সঙ্গীত বিভাগ সহ বেশ কয়েকটি বিশ্ববিদ্যালয়ে  উপদেষ্টা এবং বিশেষজ্ঞ হিসাবে কাজ করছেন। এগুলির মধ্যে আছে বারাণসীর বেনারস হিন্দু বিশ্ববিদ্যালয় এবং কাশী হিন্দু বিদ্যাপীঠ; বিশ্বভারতী, খাইরাগড়ের আইকেএস বিশ্ববিদ্যালয়; উড়িষ্যার উৎকল বিশ্ববিদ্যালয়, এবং আরও কিছু।  তিনি জাতীয় এবং আন্তর্জাতিক পর্যায়ে বেশ কয়েকটি সহযোগী গবেষণা প্রকল্পের সঙ্গেও জড়িত রয়েছেন। এগুলির মধ্যে একটিতে তাঁর সঙ্গে আছেন পিয়ানোবাদক ইয়ারোস্লাভ সেনিশিন, যিনি কানাডার সাইমন ফ্রেজার বিশ্ববিদ্যালয়ের সাথে অধ্যাপক হিসাবে যুক্ত আছেন।   তিনি ১০ টি সিডি এবং একটি ডিভিডি তৈরি করেছেন। তিনি ভারতীয়, আমেরিকান, ইউরোপীয় এবং আফ্রিকান মহাদেশের অনেক জায়গায় সেতার বাজিয়েছেন। পণ্ডিত সঞ্জয় বন্দ্যোপাধ্যায় সংগীতের জাতীয় অনুষ্ঠানে জাতীয় দূরদর্শন চ্যানেলে অনুষ্ঠান করেছেন, তাঁর সঙ্গে তবলায় সঙ্গত করেছিলে পণ্ডিত তন্ময় বোস।  লেবেল ই এম আই-এইচ এম ভি, ইন্ডিয়া আর্কাইভ মিউজিক (ইউএসএ)  তথ্যসূত্র  বহিঃসংযোগ   Official web site  Department of Instrumental Music, Rabindra Bharati University  S.M. Tagore Centre of Documentation & Research of Obsolescent and Languishing Musical Instruments, Rabindra Bharati University NYC Radio LIVE! performance  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সেতার বাদক বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:ভারতীয় পুরুষ সঙ্গীতজ্ঞ বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
নগরি () ভারতের ছত্তিসগড় রাজ্যের মান্দসৌর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নগরি শহরের জনসংখ্যা হল ৬৫৬৫ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে নগরি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
পূজা সিহাগ একজন ভারতীয় ফ্রিস্টাইল কুস্তিগির। তিনি ইংল্যান্ডের বার্মিংহামে অনুষ্ঠিত ২০২২ কমনওয়েলথ গেমসে মহিলাদের ৭৬ কেজি ইভেন্টে একটি ব্রোঞ্জ পদক জিতেছিলেন।   কর্মজীবন  ২০১৭ সালে, তিনি ফ্রান্সের প্যারিসে অনুষ্ঠিত বিশ্ব কুস্তি চ্যাম্পিয়নশিপে মহিলাদের ৭৫ কেজি ইভেন্টে প্রতিদ্বন্দ্বিতা করেছিলেন। ২০১৯ সালে, তিনি মঙ্গোলিয়ার উলানবাতারে অনুষ্ঠিত এশিয়ান U23 রেসলিং চ্যাম্পিয়নশিপে মহিলাদের ৭৬ কেজি বিভাগে রৌপ্য পদক জিতেছিলেন। একই বছরে, তিনি চীনের জিয়ানে অনুষ্ঠিত ২০১৯ এশিয়ান রেসলিং চ্যাম্পিয়নশিপেও প্রতিদ্বন্দ্বিতা করেছিলেন।  ২০২১ সালের এপ্রিলে, তিনি জাপানের টোকিওতে ২০২০ গ্রীষ্মকালীন অলিম্পিকের জন্য যোগ্যতা অর্জনের আশায় এশিয়ান অলিম্পিক যোগ্যতা প্রতিযোগিতায় অংশ নিয়েছিলেন। তিনি এই টুর্নামেন্টে অলিম্পিকের জন্য যোগ্যতা অর্জন করতে পারেননি। একই মাসে, তিনি এশিয়ান অলিম্পিক কোয়ালিফিকেশন টুর্নামেন্টের মতো একই ভেন্যুতে অনুষ্ঠিত ২০২১ এশিয়ান রেসলিং চ্যাম্পিয়নশিপে তার ইভেন্টে ব্রোঞ্জ পদক জিতেছিলেন। তিনি বুলগেরিয়ার সোফিয়াতে অনুষ্ঠিত বিশ্ব অলিম্পিক যোগ্যতা প্রতিযোগিতায় অলিম্পিকের জন্য যোগ্যতা অর্জন করতেও ব্যর্থ হন।  তিনি ইংল্যান্ডের বার্মিংহামে অনুষ্ঠিত ২০২২ কমনওয়েলথ গেমসে মহিলাদের ৭৬ কেজি ইভেন্টে একটি ব্রোঞ্জ পদক জিতেছিলেন।   অর্জন  বছর টুর্নামেন্ট অবস্থান ফলাফল ঘটনা ২০২১ এশিয়ান চ্যাম্পিয়নশিপ আলমাটি, কাজাখস্তান ৩য় ফ্রিস্টাইল ৭৬ কেজি ২০২২ কমনওয়েলথ গেমস বার্মিংহাম, ইংল্যান্ড ৩য় ফ্রিস্টাইল ৭৬ কেজি   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় নারী বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
পর্তুলিকা বা Portulaca umbraticola, যা wingpod purslane নামেও পরিচিত হচ্ছে একটি বহুবর্ষজীবী portulaca গণের সরস সপুষ্পক উদ্ভিদ।   বর্ণনা  যদিও এই প্রজাতিটিকে সহজেই P. oleracea বলে ভুল করা হতে পারে, তবে এর পাতাগুলি অন্যান্য প্রজাতির তুলনায় অনেক ছোট এবং প্রশস্ত হয়ে থাকে। ফুলের রং হলুদ, গোলাপী, কমলা এবং নীল হয়ে থাকা এবং এর ডালপালা, পাতা, ফুল এবং শিকড় ভোজ্য। গাছপালা ২৫ সেন্টিমিটার পর্যন্ত বৃদ্ধি পায়।   উপপ্রজাতি  তিনটি উপপ্রজাতি স্বীকৃত: পি.ইউ. করোনাটা, পি. ইউ. ল্যান্সোলটা, এবং মনোনীত পি. ইউ. umbraticola।   তথ্যসূত্র     বিষয়শ্রেণী:পর্তুলাসাসি
অ্যানাটমি ওন্টোলজির ফাউন্ডেশনাল মডেল ( এফএমএ ) মানব শারীরস্থান  কার্যক্ষেত্রের জন্য একটি রেফারেঞ্জ   তত্ত্ববিদ্যা ।  এটি কোনও প্রাণীর ক্যানোনিকাল, ফেনোটাইপিক কাঠামোর প্রতীকী উপস্থাপনা; শারীরবৃত্তীয় সত্তা এবং সম্পর্কের একটি স্থানিক-কাঠামোগত তত্ত্ববিদ্যা যা গ্রানুলারিটির সমস্ত স্বতন্ত্র স্তরে কোনও জীবের শারীরিক সংগঠন গঠন করে।  এফএমএটি ওয়াশিংটন বিশ্ববিদ্যালয়ের গাঠনিক ইনফরম্যাটিক্স গ্রুপ দ্বারা বিকাশিত এবং রক্ষণাবেক্ষণ করা হয়।  [ উদ্ধৃতি প্রয়োজন ]   বর্ণনা  এফএমএ অন্টোলজিতে প্রায় ৭৫,০০০ শ্রেণি   এবং ১২০,০০০ শর্তাবলী রয়েছে, ১৬৮ টির বেশি সম্পর্কের ধরনের থেকে ২.১ মিলিয়ন সম্পর্কের উদাহরণ রয়েছে। About FMA – Contents – The Foundational Model of Anatomy (retrieved 2012-11-06).   তথ্যসূত্র    আরো দেখুন    টার্মিনোলজিয়া অ্যানাটমিকা  অ্যানাটোগ্রাফি   বহিঃসংযোগ    অ্যানাটমি ওন্টোলজির ফাউন্ডেশনাল মডেল  অ্যানাটমি ব্রাউজারের ফাউন্ডেশনাল মডেল  এফএমএ ওন্টোলজি ব্রাউজার  বিষয়শ্রেণী:জৈব তথ্যবিজ্ঞান বিষয়শ্রেণী:অভিধাব্যবস্থা
অকালতারা () ভারতের ছত্তিসগড় রাজ্যের জাঞ্জগীর চাম্পা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৩ মিটার (৯২৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে অকালতারা শহরের জনসংখ্যা হল ২০,৩৭৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে অকালতারা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
thumb|বিলকিসু ইউসুফ  বিলকিসু ইউসুফ (২ ডিসেম্বর, ১৯৫২ – ২৪ সেপ্টেম্বর, ২০১৫) এক জন নাইজেরিয়ান সাংবাদিক, সংবাদপত্রের বিভাগীয় লেখিকা এবং নাইজেরিয়ার  আবুজা, কানো, ও কাদুনার বিশিষ্ট সংবাদপত্রের সম্পাদক ছিলেন। তিনি নাইজেরিয়ায় জাতীয় সংবাদপত্র পরিচালনাকারী প্রথম মহিলা হিসেবে পরিচিত এবং আরও দুটি সংবাদ পত্রে সম্পাদক হিসেবে দায়িত্ব পালন করেন। তিনি একজন হাউসা, মুসলিম, নারীবাদী ও আস্থাযোগ্য সমাজের পক্ষে ছিলেন, এছাড়াও  নাইজেরিয়ার প্রেসিডেন্টের আন্তর্জাতিক বিষয়ক উপদেষ্টা ও এনজিও প্রতিষ্ঠার জন্য পরিচিত ছিলেন, যেমন উইমেন ইন নাইজেরিয়া (উইন) ও ফেডারেশন অব মুসলিম উইমেন্স অ্যাসোসিয়েশন (ফোমওয়ান)। বিলকিসু ইউসুফ ২০১৫ সালে সৌদি আরবের মক্কায় হজে যাওয়ার সময় মিনা পদদলনে নিহত হন।    ব্যক্তিগত  বাম|থাম্ব|200x200পিক্সেল| বিলকিসু ইউসুফ আহমাদু বেলো বিশ্ববিদ্যালয়ে পড়াশোনা করেন এবং ১৯৮০- এর দশকের গোড়ার দিকে নাইজেরিয়ায় নারী সংগঠন প্রতিষ্ঠা করেন। বিলকিসু ইউসুফ ১৯৫২ সালের ২রা ডিসেম্বর জন্মগ্রহণ করেন ।  তিনি ১৯৬৪ সালে কানোর আনসার প্রাথমিক বিদ্যালয় প্রাথমিক শিক্ষা শেষ করে কানোর দালাইয় অবস্থিত সরকারি বালিকা কলেজের মাধ্যমিক স্কুলে পঠন-পাঠন শুরু করেন।   বিলকিসু ইউসুফের উচ্চশিক্ষা রাষ্ট্রবিজ্ঞান ও সাংবাদিকতা উভয় ক্ষেত্রেই ছিল। তিনি নাইজেরিয়ার জারিয়ার আহমাদু বেলো বিশ্ববিদ্যালয়ে রাষ্ট্রবিজ্ঞানে স্নাতক ডিগ্রি অর্জন করেন; যুক্তরাষ্ট্রের উইসকনসিন -উইসকনসিন -ম্যাডিসনের উইসকনসিন -ম্যাডিসন বিশ্ববিদ্যালয় থেকে রাষ্ট্রবিজ্ঞান ও আন্তর্জাতিক সম্পর্ক বিষয়ে তার মাস্টার্স ডিগ্রি; এবং ১৯৮৬ সালে রাশিয়ার মস্কোর মস্কো স্টেট ইনস্টিটিউট অব ইন্টারন্যাশনাল রিলেশনস -এর ইন্টারন্যাশনাল জার্নালিজম স্কুল থেকে সাংবাদিকতায় একটি উন্নত ডিগ্রি অর্জন করেন  তিনি প্রথম আলহাজি সানুসি সিরোমা ইউসুফের সাথে বিবাহবন্ধনে আবদ্ধ হন, যিনি শেষ পর্যন্ত রাষ্ট্রের প্রধান বিচারপতি হন। এই দম্পতির দুটি সন্তান ছিল, একটি পুত্র মোশহুদ সানুসি ইউসুফ ও একটি কন্যা সন্তান নানা ফাতেমা। পরে তাদের বিবাহ বিচ্ছেদ হয়ে যায়। তার প্রথম স্বামী ৭৩ বছর বয়সে মারা যান।  তিনি তার দ্বিতীয় স্বামী হিসাবে মুস্তাফা বিনতুবকে বিয়ে করেন।  হাজীয়া বিলকিসু ইউসুফকে মক্কায় তীর্থযাত্রা সম্পন্ন করার পর সম্মানজনক হাজিয়া উপাধি (হাজী পুরুষ রূপ) প্রদান করা হয়। নাইজেরিয়ার জাতীয় হজ কমিশনের পক্ষ থেকে মহিলাদের নেতা হিসেবে দায়িত্ব পালনকালে তিনি মারা যান।   সংস্কৃতিতে উপস্থিতি  বিলকিসু ইউসুফ হলেন মাইক আওয়েইনফা ও ডিমগবা ইগওয়ে দ্বারা লিখিত এনক্লোপেডিক রেফারেন্স নাইজেরিয়ান জার্নালিজম এর জন্য সাক্ষাৎকার নেওয়া ৪২ জন সাংবাদিকের মধ্যে একজন ছিলেন।   তথ্যসূত্র  বিষয়শ্রেণী:কলাম লেখিকা বিষয়শ্রেণী:ইসলামি নারীবাদী বিষয়শ্রেণী:২০১৫-এ মৃত্যু বিষয়শ্রেণী:১৯৫২-এ জন্ম বিষয়শ্রেণী:নাইজেরীয় নারী সক্রিয়কর্মী
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Hira_Devi_Waiba.jpg|থাম্ব|তামাং সেলো সঙ্গীত এবং নেপালি লোকগানের পথিকৃৎ শিল্পী হীরা দেবী বাইবা তামাং সেলো ( নেপালি : तामाङ सेलो) নেপালের তামাং জনগোষ্ঠীর গাওয়া নেপালি লোকগানের একটি ধারা। নেপালের পাশাপাশি এটি ভারতসহ সারা বিশ্বের নেপালি-ভাষী সম্প্রদায়ের মধ্যে ব্যাপক জনপ্রিয়। এটি সাধারণত তামাং নামক একপ্রকার বাদ্যযন্ত্র সহযোগে বাজানো হয়। সঙ্গে ধম্পু, মাদাল এবং টুঙ্গনা বাদ্যযন্ত্রগুলোও থাকে। সেলো গান খুব আকর্ষণীয় ও প্রাণবন্ত বা ধীর, সুমধুর ও সুললিত হতে পারে। সাধারণত প্রেম, দুঃখ এবং দৈনন্দিন জীবনের গল্পগুলো প্রকাশ করার জন্য সেলো গান গাওয়া হয়।   উল্লেখযোগ্য সেলোশিল্পী  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Navneet-Aditya-Waiba-Live.jpg|alt=Nepali and Tamang folk singer|থাম্ব|নেপালি এবং তামাং লোক সঙ্গীতশিল্পী নবনীত আদিত্য বাইবা  গায়িকা হীরা দেবী বাইবা নেপালি লোকসঙ্গীত এবং তামাং সেলোর প্রবর্তক হিসাবে প্রশংসিত।  তাঁর " চুরা ত হোই্ন অস্তুরা " (নেপালি : चुरा त होइन अस्तुरा) গানটি রেকর্ডকৃত প্রথম তামাং সেলো গান বলে জানা যায়।  ৪০ বছরের সঙ্গীতজীবনে তিনি প্রায় ৩০০ গান গেয়েছেন।  হীরা বাইবার মেয়ে নবনীত আদিত্য বাইবা ও ছেলে সত্য আদিত্য বাইবা তাঁর পদক্ষপ অনুসেরণ করে উত্তরসূরি হিসেবে এই শিল্পধারাকে এগিয়ে নিয়ে যাচ্ছেন। নেপালি লোকসঙ্গীত ঘরানার একমাত্র ব্যক্তি নবনীত এবং সত্য যাঁরা পুনর্মিশ্রন বা আধুনিকীকরণ ছাড়াই বিশুদ্ধ ঐতিহ্যবাহী নেপালি লোকসঙ্গীত তৈরি করে আসছেন।  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Damfu_nepal.jpg|alt=Damphu|থাম্ব|কয়েকজন নেপালি ব্যক্তি তাঁদের ঐতিহ্যবাহী ধাম্পু ঢোল বাজাচ্ছেন   আরো দেখুন    হীরা দেবী বাইবা  নবনীত আদিত্য বাইবা  তামাং জনগোষ্ঠী  নেপালের সংগীত  নেপালের জাতিগোষ্ঠী   তথ্যসূত্র   বিষয়শ্রেণী:নেপালি লোকসঙ্গীত বিষয়শ্রেণী:লোকসঙ্গীত
সের্হি আনাতোলিয়োভিচ বুকভস্কি (; জন্ম ১৮ জুলাই ১৯৬০) একজন ইউক্রেনীয় প্রামাণ্য চলচ্চিত্র পরিচালক এবং অভিনেতা। বুকভস্কি ইউক্রেনীয় চলচ্চিত্রকার সমিতি-এর পরিচালনা পর্ষদের সদস্য এবং শেভচেঙ্কো জাতীয় পুরস্কার বিজয়ী। তিনি ১৯৯৬ সালে ইউক্রেনের মেধাবী শিল্পী সম্মানসূচক উপাধিতে এবং ২০০৮ সালে ইউক্রেনের পিপলস আর্টিস্ট উপাধিতে ভূষিত হন। তিনি ইউক্রেনীয় প্রামাণ্য চলচ্চিত্র নির্মাণের সমালোচনামূলক ধারার প্রতিনিধিত্ব করেন।   জীবনী  সের্হি বুকভস্কি ১৯৬০ সালে বাশকোরতোস্তান-এ চলচ্চিত্র পরিচালক  এবং অভিনেত্রী -এর ঘরে জন্মগ্রহণ করেন। সেই বছরই পরে তার পরিবার কিয়েভ-এ স্থানান্তরিত হয়।  ১৯৭৭ থেকে ১৯৮২ সাল পর্যন্ত বুকভস্কি কিয়েভ ন্যাশনাল আই. কে. কার্পেনকো-কারি থিয়েটার, সিনেমা ও টেলিভিশন বিশ্ববিদ্যালয়-এ অধ্যয়ন করেন, যেখানে তিনি পরিচালনা বিষয়ে পড়াশোনা করেন।  এক দশকেরও বেশি সময় ধরে বুকভস্কি ইউক্রেনীয় প্রামাণ্য চলচ্চিত্র স্টুডিওতে চলচ্চিত্র পরিচালক হিসেবে কাজ করেছিলেন।  ১৯৯৫ থেকে ১৯৯৮ সাল পর্যন্ত তিনি ইন্টারভিউজ ইউক্রেন-এর তথ্যচিত্র প্রকল্প বিভাগের প্রধান ছিলেন।  ১৯৯৮ থেকে ২০০৩ সাল পর্যন্ত বুকভস্কি কিয়েভ ন্যাশনাল আই. কে. কার্পেনকো-কারি থিয়েটার, সিনেমা ও টেলিভিশন বিশ্ববিদ্যালয়-এ শিক্ষকতা করেন, যেখানে তিনি প্রামাণ্য চলচ্চিত্র পরিচালনা বিষয়ে কোর্স পড়াতেন। তার অন্যতম ছাত্র ইগর স্ত্রেম্বিৎস্কি পরবর্তীতে কান চলচ্চিত্র উৎসব-এ পাম দর জয় করেন।   চলচ্চিত্র তালিকা  বুকভস্কি তার কর্মজীবনে প্রায় ৫০টি চলচ্চিত্র নির্মাণ করেছেন। এগুলোর মধ্যে উল্লেখযোগ্য কয়েকটি হলো:   "টুমরো ইজ হোলি" (১৯৮৭)  "অ্যান্ড দ্য নাইট ওয়াজ ডার্ক ..." (১৯৮৮)  "ড্রিম" (১৯৮৯)  "রুফ" (১৯৮৯)  "ডিসলোকেশন" (১৯৯২)  "ড্যাশ মার্ক" (১৯৯২)  "ল্যান্ডস্কেপ। পোর্ট্রেট। স্টিল লাইফ" (১৯৯৩)  "টু বার্লিন!" (১৯৯৫)  "টেন ইয়ার্স অফ এলিয়েনেশন" (১৯৯৬)  "দ্য ব্রিজ" (১৯৯৯)  "ভিলেন কাল্যুটা। রিয়েল লাইট" (২০০০)  "টেরা ভার্মেল্যা। রেড আর্থ" (২০০১)  "ওয়ার। দ্য ইউক্রেনিয়ান অ্যাকাউন্ট" (২০০২–২০০৩)  স্পেল ইয়োর নেম (২০০৬)  "এভরিওয়ান মাস্ট ডাই" (২০০৭)  "দ্য লিভিং" (২০০৮)  "ইউক্রেইন। রেফারেন্স পয়েন্ট" (২০১১)  "দ্য মেইন রোল" (২০১৬)  ভি. সিলভেস্ট্রভ (২০২০)  বুকভস্কির অনেক চলচ্চিত্র বহু পুরস্কার জিতেছে। তার দ্বিতীয় বিশ্বযুদ্ধ বিষয়ক প্রামাণ্যচিত্র "ওয়ার. দি ইউক্রেনিয়ান অ্যাকাউন্ট" ২০০৪ সালে ইউক্রেনের শেভচেঙ্কো জাতীয় পুরস্কার লাভ করে। হলোডোমোর নিয়ে তার ২০০৯ সালের চলচ্চিত্র, "দ্য লিভিং", একাধিক উৎসবে প্রদর্শিত হয়েছিল, যার মধ্যে রয়েছে স্টকহোমের মানবাধিকার উৎসব (এপ্রিল ২০০৯), এবং এটি ২০০৯ সালের সেপ্টেম্বরে বাতুমির আন্তর্জাতিক আর্ট হাউস চলচ্চিত্র উৎসবে বিশেষ জুরি পুরস্কারের মতো পুরস্কারও লাভ করে। তার ২০০৬ সালের হলোকস্ট বিষয়ক প্রামাণ্যচিত্র "স্পেল ইওর নেম", যা স্টিভেন স্পিলবার্গ প্রযোজনা ও উপস্থাপন করেন, সেটিও আন্তর্জাতিকভাবে মাঝারি সাফল্য লাভ করেছে।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ওকটিয়াব্রস্কি, বাশকোর্তোস্তান প্রজাতন্ত্রের ব্যক্তি বিষয়শ্রেণী:মিডিয়া ওয়েভ পুরস্কার বিজয়ী বিষয়শ্রেণী:ইউক্রেনীয় প্রামাণ্য চলচ্চিত্র পরিচালক